DM i 24 Timers Løb er lige nu i gang i Sæby. Derfor vil man hele natten igennem kunne se løberne knokle sig derudad på ruten langs vandet.

En udholdenhedsprøve, der vil noget, kan man vist roligt kalde det.  20 løbere har kastet sig ud i Danmarksmesterskaberne i 24 Timers Løb. Ved middagstid lørdag gik starten. De tyve DM-detaltere skal løbe ad en rute på 1987 meter i 24 timer uden pause. Ved sådanne løb kommer distancen ofte op på over 200 kilometer. Ud over de 20 DM-deltagere, har 20 andre også vovet sig ud i 24 timers-discplinen. Arrangementetr i Sæby rummer også både seks- og tolv timers løb, maraton og halvmaraton. I alt er 375 trukket i løbetøjet. - Det er en helt flad rute, det er hyggeligt og alle kan være med. Vi har haft både børn og pensionister med på ruten i år. Så har de for eksempel gået i seks timer, lyder det fra Tanja Nielsen, der er medarrangør. Du kan se billeder fra arrangementer øverst i artiklen.